جمهور باشقانی رجب طیب اردوغان امریکا-دا کئچیریلن پرزیدنت سئچکی‌لرینده الده ائتدیگی غلبه‌سینه گؤره دمکرات پارتی سیندن اولان نامیزد جو بایدنه مکتوب اونوانلاییب و اونو غلبه موناسیبتیله تبریک ائدیب.
جمهور باشقانلیغی‌نین مطبوعات خیدمتی‌نین یایدیغی آچیقلامایا گؤره جمهور باشقانی مکتوبوندا دئییب کی، سیز باشقان یاردیمجیسی وظیفه‌سینده ایشله دیگینیز واخت‌لاردا دفعه‌لرله موذاکیره ائتدیگیمیز کیمی، تورکیه ایله امریکا آراسینداکی موناسیبت‌لر کؤکلو تمل‌لره سؤیکنن ایستراتژی بیر موناسیبت‌دیر. بو گون قلوبال و بولگه سل سویه‌ده قارشیلاشدیغیمیز چتین‌لیک‌لر اورتاق ماراق‌لارا و دیرلره سؤیکنن موناسیبت‌لری داها دا اینکیشاف ائتدیرمییمیزی و گوجلندیرمییمیزی طلب ائدیر. قارشی‌دان گلن دؤورده امریکا رهبرلیگیله بو ایستیقامتده یاخین امکداش‌لیق ائدجییمیزی تکرار ائدیر، اؤلکه‌لریمیز آراسینداکی گوجلو امکداش‌لیغی و متفیق‌لیک علاقه‌سی‌نین ایندییه‌دک اولدوغو کیمی گله‌جکده ده دونیا باریشینا تحفه وئرمکده داوام ائدجگینه اینانیرام. سئچکیده الده ائتدیگینیز اوغورا گؤره تبریک ائدیرم، امریکا خالقی‌نین باریش و ریفاهی اوچون ان صمیمی دیلک‌لریمی چات‌دیریرام.
جمهور باشقانی آیریجا، امریکا سئچکی‌لرینده اودوزان دونالد ترامپا دا مئساژ گؤندره‌رک "تورکیه-امریکا علاقه‌لری‌نین اورتاق ماراق‌لار و دیرلره اساس‌لی شکیلده اینکیشاف ائتمه‌سی اوچون اورتایا قویدوغونوز صمیمی و قرارلی موضعنیزه گؤره تشککور ائدیرم" دئییب.
